**Урок беларускай мовы ў 3 класе.**

**«Нулявы канчатак».**

|  |  |
| --- | --- |
| C:\Users\Школа\Desktop\45588c9a5d47621f9685ef4bdb52f3eb.jpg | ***Лісоўская Наталля Мікалаеўна,***  ***настаўнік пачатковых класаў***  ***вышэйшай кваліфікацыйнай катэгорыі*** |

*У дадзенай рабоце прадстаўлены прыёмы арганізацыя слоўнікавай работы на ўроках беларускай мовы, якія садзейнічаюць фарміраванню арфаграфічных навыкаў, узбагачэнню і папаўненню слоўнікавага запасу вучняў.*

**Мэты:** фарміраванне паняцця пра нулявы канчатак; фарміраванне арфаграфічных навыкаў.

**Задачы:** пазнаёміць вучняў з нулявым канчаткам; замацоўваць уменне ўтвараць формы слова, знаходзіць канчатак у розных формах аднаго і таго ж слова; развіваць лагічнае мысленне, граматычны лад маўлення навучэнцаў; спрыяць узбагачэнню і папаўненню слоўнікавага запасу вучняў; садзейнічаць выхаванню ў вучняў сяброўскіх адносін, цікавасці да вывучэння беларускай мовы.

Плануецца, што да канца ўрока навучэнцы будуць ведаць, што такое нулявы канчатак і яго графічнае вызначэнне. Умець знаходзіць і вызначаць у словах нулявы канчатак, умець правільна пісаць новае слоўнікавае слова ў сказах.

**Абсталяванне:** прадметныя малюнкі, слоўнічкі, мультымедыйная прэзентацыя, адзенне для Нязнайкі, карткі для самастойнай работы, даведачныя лісты са слоўнікавымі словамі.

**Тып урока**: урок вывучэння новага матэрыялу

**Ход урока**

1. **АРГАНІЗАЦЫЙНЫ ЭТАП**

*Выходзіць Нязнайка (падрыхтаваны вучань).*

**Нязнайка (**весела). Які цудоўны дзень! Сёння я ў вашай школе! Мне прыемна вас бачыць, мае сябры – школьнікі. У наступным годзе я таксама пайду вучыцца! (Спыняецца, задумваецца). Але, я не ведаю як гэта вучыцца. Кажуць, што гэта весела і цікава. А, зразумела! Гэта як глядзець мультфільмы кожны дзень і есці цукеркі, таксама і весела і цікава! А з сабой у рукзаку трэба насіць толькі мабільны тэлефон, каб мультфільмы глядзець і ў школе!

**Дзяўчынка**. Нязнайка, што ты! У школы мы вучымся чытаць кнігі, пісаць і рашаць задачы. А ў рукзаку мы носім школьныя прылады. Пра іх мы сёння табе раскажам і падрыхтуем цябе да школы.

**Нязнайка**. Сапраўды? Вы дапаможаце мне падрыхтавацца да школы?

**Настаўнік**. Дзеці, дапаможам?

**Дзеці**. Так!

**Дзяўчынка**. Нязнайка, сядай разам з намі за парту і пачынай вучыцца!

1. **ПАДРЫХТОЎКА НАВУЧЭНЦАЎ ДА ПРАЦЫ НА АСНОЎНЫМ ЭТАПЕ**

**Арфаграфічная размінка**

**Настаўнік.** Дапаможам Нязнайку не толькі растлумачыць напісанне прапушчаных літар, але і даведацца аб адной школьнай прыладзе.

На дошцы запісана загадка з прапушчанымі літарамі, якія неабходна ўставіць і растлумачыць іх напісанне.

Я сам не мал…ю, я сам не пішу.

Але кожны дзен... на (у, ў)рокі ха…у:

Каб ручкі з ало…камі вы не гублялі,

Захоўвайце іх у ва мне, у …. (пенале). [1]

**Настаўнік.** (паказвае малюнак) Гэта пенал. Школьная прылада куды вучні складаюць алоўкі, ручкі, лінейкі і пэндзлікі. Пеналы могуць быць рознымі, нават незвычайнымі. (Паказвае малюнкі з подпісамі на кожным).



пе-нал пе-нал пе-нал

А яшчэ мы адгадалі новае слоўнікавае слова, напісанне якога павінны запомніць. Пе-нал. (Настаўнік вымаўляе гэта слова, выразна аддзяляючы склады адзін ад аднаго)

Паўтарыце слова **пе-нал** пяць разоў. Прагаварыце яго хорам. А зараз гэтае слова прачытае кожны вучань.

Колькі складоў у слове пенал? (Два). На які склад падае націск? (На другі). Якая літара пішацца ў першым складзе перад націскам? (е). Напісанне гэтага слова трэба запомніць.

**Нязнайка.** Вось я і даведаўся што такое пінал! Туды кладуць алоўкі і ручкі.

**Настаўнік.** Не пінал! А пенал! Зараз мы напішам гэта слова на радку некалькі разоў і запомнім яго напісанне.

Давайце патрэніруемся прыгожа пісаць.

**Хвілінка чыстапісання, слоўнікавая работа.**

///п///е///н///а///л///

п пе ан ал на

пенал пенал пенал

**Настаўнік.** Запішыце гэта слова ў свае слоўнічкі, не забудзьце паставіць націск. Уважліва паглядзіце на ўзор напісання літар, злучэнняў, слова і ацаніце сябе. Назавіце імя хлопчыка, каб яно пачыналася з першага складу н

*У Пеці ёсць прыгожы пенал.*

*У пенале ляжаць ручкі, алоўкі, фламастары.*

*Хлопчык ніколі не ходзіць у школу без пенала.*

*Сябры захапляюцца незвычайным пеналам Пеці.*

Вучні па чарзе чытаюць сказы. На дошцы робіцца запіс:

*Пенал, у пенале, без пенала, пеналам.*

Назавіце канчаткі ў розных формах слова пенал. Што вы заўважылі?

Так. У першым слове канчатак не выражаны гукам (літарай).

Увага! **Рубрыка “Завяжы вузялок”.**

У некаторых формах слова канчатак можа быць не выражаны гукамі (літарамі). Такі канчатак называецца нулявым і выдзяляецца знакам □: пенал□, аловак□, пэндзаль□. Нулявы канчатак мы знаходзім пры змяненні слова: у пенале, з алоўкам, мае пэндзлікі.

ФІЗКУЛЬТХВІЛІНКА

**ІV.ЭТАП ПЕРШАСНАЙ ПРАВЕРКІ РАЗУМЕННЯ ВЫВУЧАНАГА**

Пр. 217: Нязнайка чытае скорагаворку ў падручніку, блытаючы словы.

Дзеці яго выпраўляюць, запісваюць сказы, расставіўшы на месцы словы. Выдзяляюць канчаткі ў словах скорагаворкі.

Завучваюць скорагаворку.

**Настаўнік.** Назавіце пары слоў, якія адрозніваюцца адным гукам.

**Нязнайка.** (выкрыкваючы) Я ведаю! Рак – **г**рак, кот – **к**рот.

**Настаўнік.** Малайчына, Нязнайка!

***Праводзіцца фізкультхвілінка для вачэй.***

**V.ЭТАП ЗАМАЦАВАННЯ ВЕДАЎ І СПОСАБАЎ ДЗЕЯННЯЎ**

Работа ў групах.

**Настаўнік.** А зараз увага на экран.(Слайд 1)

**Колеры вясёлкі**

Каб вясёлку скласці з літар,

выбірае словы Наста:

**ч**араўніца,

**а**рка,

**ж**ыта,

**з**амак,

**б**эз,

**с**іроп,

**ф**ламастар. А.Зэкаў

Прачытайце верш. Як ён падказвае паслядоўнаць колераў вясёлкі?

Першай групе неабходна выпісаць словы з нулявым канчаткам, а другой групе - усе астатнія.

Кожнай групе прыдумаць свой набор слоў з нулявым канчаткам, якія падкажуць паслядоўнасць колераў вясёлкі.

*(****Ч****ыж,* ***а****рол,* ***ж****аўрук,* ***з****імародак,* ***б****усел,* ***с****траус,* ***ф****азан).*

**Гульня “ Алоўкі і фламастары”**

**Настаўнік.** Вам неабходна разам з Нязнайкам стаць у дзве шарэнгі: першая шарэнга “алоўкі”, другая “фламастары”. Адзін з “алоўкаў” выходзіць з шарэнгі і паказвае ўказкай на любога “фламастара”. Той павінен назваць слова з нулявым канчаткам, пакуль робіць два крокі насустрач “алоўку”, і тады гэты “аловак”, аддаўшы ўказку, пераходзіць у каманду “фламастараў” і ўдзельнічае далей у гульні як “фламастар”. У сваю чаргу “фламастар”, які не знайшоў патрэбнае слова, калі на яго паказаў “аловак”, пераходзіць у каманду “алоўкаў”. Кожнае слова павінна называць тое, што можна намаляваць алоўкамі, або фламастарамі.

**Нязнайка.** Мне вельмі спадабалася з вамі гуляць. Я добра запомніў, што алоўкі і фламастары трэба захоўваць у пенале.

**VІ. ЭТАП АБАГУЛЬНЕННЯ І СІСТЭМАТЫЗАЦЫІ ВЕДАЎ**

**1.Разгадванне рэбуса.**



(пенал) [4, с.151]

**2.Заданні на картках.**

За адну мінуту знайдзіце і падкрэсліце як мага больш слоў з нулявым канчаткам.

***Словы на картках:***

арол сшытак паляна сіроп

фламастар сшыткі аловак домік

алоўкі вясёлка сябар пэндзаль

сябры кніга кнігі дом

клас пенал цецярук шпакоўня

цецерукі класны арліны бяроза

грак нара гракі шпак

**3. Знайдзіце і адзначце схему слоў** *пенал* **і** *клас***.**

1) **¬ ⁀ ^­** 3) **⁀ ^­**

2)  **¬ ⁀­ ­** 4) **⁀** [3, с. 22]

**VІІ. ЭТАП ІНФАРМАЦЫІ АБ ДАМАШНІМ ЗАДАННІ**

**Настаўнік:** Дамашняе заданне вы будзеце выконваць па групах.

Першай групе практыкаванне 220 на с.134. Вам неабходна запісаць тэкст, раскрываючы дужкі і выдзеліць канчаткі слоў, якія стаялі ў дужках. Знайсці ў апавяданні формы аднаго і таго ж слова. Выдзеліць у іх канчаткі

Другая і трэцяя група атрымаюць заданне на картках.

***Заданні другой групе.***

**Спішыце верш. Знайдзіце словы з нулявым канчаткам. Выдзеліце ў іх канчаткі.**

У клас расчыненыя дзверы:

Дошка, крэйда, ліст паперы,

Стол і крэсла, парты ў рад,

Тут вучыцца кожны рад. [2]

***Заданне трэцяй групе.***

**З дадзеных слоў складзіце і запішыце сказы, устаўляючы прапушчаныя літары. Знайдзіце словы з нулявым канчаткам і вызначце яго.**

Сшытак, стале, на, л…жыць.

П…нал, Марынкі, у, новенькі, ёсць.

Клас, дружны, наш, вел…мі.

**VІІІ. ЭТАП ПАДВЯДЗЕННЯ ВЫНІКАЎ**

**Настаўнік.** Які канчатак называецца нулявым? Як мы знаходзім нулявы канчатак? Якім знакам ён выдзяляецца? Якое новае слоўнікавае слова вы сёння вывучылі? Якое імя хлопчыка дапамагае лёгка запомніць слова **пенал**?

*Самаацэнка работы навучэнцаў на ўроку.*

*Якасная адзнака работы класа і асобных вучняў настаўнікам.*

**ІХ. ЭТАП РЭФЛЕКСІІ**

**Настаўнік.** А зараз я прапаную вам разам з нашым сябрам – Нязнайкам дапоўніць сказы.

Сёння на ўроку:

* Я навучыўся…
* Было цікава…
* Было цяжка…
* Мае пачуцці…
* Веды мне патрэбны…
* Я сябе ацаніў бы…
* Я сказаў бы дзякуй…

**Настаўнік.** Малайцы! Вы добра працавалі на ўроку. А па тваіх адказах, Нязнайка, я бачу што ты вельмі рады пабываць у нас на ўроку. Чакаем цябе ў нашай школе ў наступным навучальным годзе.

**Спіс выкарыстаных крыніц**

1. Белорусские народные загадки на разные темы. - Самые интересные стихи, загадки. [Электронный ресурс]. – Режим доступа: https://www.stranamam.ru/post/14272513//. –Дата доступа: 27.11.2021.
2. Вершы, загадкі, прымаўкі пра школу. [Электронный ресурс]. – Режим доступа : <https://shkola.of.by/vershi-zagadki-primaki-pra-shkolu-vershi.html>/. – Дата доступа : 27.11.2021.
3. Свірыдзенка, В. І. Беларуская мова: 3-ці кл. : дыдактычныя і дыягнастычныя матэрыялы : дапам. для настаўнікаў устаноў агул. сярэд. адукацыі з беларус. і рус. мовамі навучання / В. І. Свірыдзенка. – Мінск : Пачатковая школа, 2018. – 64 с. : іл. – (Кампетэнтнасны падыход).
4. Солахаў, А. В. Займальна ад А да Я. Дапаможнік для настаўнікаў пачатковых класаў устаноў, якія забяспечваюць атрыманне агульнай сярэдняй адукацыі, з 12- гадовым тэрмінам навучання. /А.В.Солахаў. Мінск: ТАА “Лескіс”, 2004. – 259 с.